open-index/open-wikipedia-markdown huggingface dataset:
உபேந்திர குமார்

**உபேந்திர குமார்** (Upendra Kumar) (18 சூலை 1941 - 24 சனவரி 2002) ஒரு இந்திய இசையமைப்பாளர் ஆவார். இவர் முக்கியமாக கன்னடம் மற்றும் ஒடியா படங்களில் பணியாற்றினார். ராஜ்குமாருடனான வலுவான தொடர்புக்காக இவர் அறியப்பட்டார். மேலும் ராஜ்குமாரும், அவரது மகன்களும் நடித்த படங்களுக்காக இவரது தொழில் வாழ்க்கையின் சிறந்த பாடல்களை வழங்கினார். தமிழ், தெலுங்கு, மலையாளம், துளு உள்ளிட்ட 210 படங்களுக்கு இவர் இசையமைத்துள்ளார்.

## ஆரம்ப கால வாழ்க்கை
இவர், இந்தியாவின் ஒடிசா மாநிலத்தில் உள்ள திகபஹந்தி என்ற ஊரைச் சேர்ந்தவர். இவர் 1941இல் பிரித்தானிய இந்தியாவின் சென்னையில்]] தெலுங்கு பேசும் பிராமணக் குடும்பத்தில் பிறந்தார். இவரின் தந்தை இலட்சுமண் சுவாமி ஒரு சோதிடர். இவர் ஏழாம் வகுப்பு வரை மட்டுமே படித்தார். பின்னர், தனது மாமா அப்பாராவ் உதவியுடன் இசையை நோக்கி நகர்ந்தார். இந்துஸ்தானி இசை, மேற்கத்திய இசைக் கருவி, இந்திய நரம்பிசைக் கருவிகளில் கடுமையான பயிற்சி பெற்றார். இவர் இந்திய பாரம்பரிய இசை, ஒடியா இசை, சித்தார் ஆகியவற்றில் உத்கலா இசை மற்றும் நடனப் பள்ளியிலிருந்து இளநிலைப் பட்டம் பெற்றார். இவரது தாய்மொழி தெலுங்கு என்றாலும், இவரது சொந்த ஊர் ஒடிசாவின் எல்லையாக இருந்ததால் இவரால் ஒடியா மொழியைப் பேச முடியும். பட்டப்படிப்பு முடிந்ததும், வாய்ப்புகளைத் தேடி சென்னைக்குச் சென்றார்.

## தொழில்
இயக்குநர் ஒய். ஆர். சுவாமி, 1966ஆம் ஆண்டில் வெளியான தனது *கட்டாரி வீரா* படத்தில் இவருக்கு வாய்ப்பளித்தார். இப்படத்தில் ராஜ்குமார் முக்கியக் கதாபாத்திரத்தில் நடித்திருந்தார். படத்தின் பாடல்கள் பிரபலமடைந்தன.

ஒரு இசையமைப்பாளராக, இவர் கன்னடத் திரைப்பட ஒலிப்பதிவில் ஒடியா நாட்டுப்புற இசையை கலந்தார். *சிப்பாய் ராமு* (1972), *பிரேமதா கனிகே* (1976), *ஷங்கர் குரு* (1978), *தர்மசரே* (1979), *ரவிச்சந்திரா* (1980), *காமனா பில்லு* (1983), *ரத சப்தமி* (1986), *நஞ்சுண்டி கல்யாணா* (1989), *ஹிருதயா ஹாதித்து* (1991) *ஜீவனா சைத்ரா* (1992) போன்ற பிரபல படங்களுக்கு இசையமைத்தார். இவர் அடிக்கடி ராஜ்குமார் முக்கிய கதாபாத்திரங்களில் நடித்த படங்களுக்கு பல பாடல்களை பின்னணி-பாடினார். சி. அஸ்வத் , மஞ்சுளா குருராஜ்   எஸ்பி Balasubrahmanyam  போன்ற பிரபல பாடகர்களுடனும் இவர் பணியாற்ரியுள்ளார். திரைப்படம் அல்லாத பக்திப் பாடல்களுக்கும் இவர் இசையமைத்துள்ளார். *ஜீவனா சைத்ரா* படத்தில் இடம்பெற்ற "நாதமையா" பாடலுக்கு சிறந்த ஆண் பின்னணி பாடகருக்கான தேசிய திரைப்பட விருதை ராஜ்குமார் பெற்றார். உபேந்திர குமார்-ராஜ்குமார் கலவையின் பெரும்பாலான பாடல்களுக்கு சி. உதயசங்கர் பாடல் வரிகளை எழுதியுள்ளார்.

இவரது இசையில் மாண்டலினும் சித்தாரும் முக்கியமாகப் பயன்படுத்தப்பட்டன. மேலும் இவர் காஃபி இராகத்தை மிகவும் விரும்பினார். *பிரேமதா கனிகே* படத்தில் இடம்பெற்ற "இது யாரு பரேதே கதயோ" என்ற பாடல் இந்த இராகத்தை அடிப்படையாகக் கொண்டது.

இவர், கன்னடத் திரைப்பட நடிகை ஹெச். பி சரோஜாவின் சகோதரி ஹெச். பி கீதாவை மணந்தார்.

## இறப்பு
உபேந்திர குமார் 24 சனவரி 2002 அன்று பெங்களூரில் மஞ்சள் காமாலை காரணமாக தனது 60 வயதில் இறந்தார்.

## மேலும் காண்க
*ராஜ்குமார்
*ஜி. கே. வெங்கடேசு
*விஜய பாஸ்கர்
*எம். இரங்கா ராவ்
*மஞ்சுளா குருராஜ்

## மேற்கோள்கள்

பகுப்பு:ஒடிசா நபர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:2002 இறப்புகள்
பகுப்பு:1941 பிறப்புகள்
கீழ அரியம்பட்டி

**கீழ ஆரியம்பட்டி** என்பது இந்தியாவின், தமிழ்நாட்டின், திருச்சிராப்பள்ளி மாவட்டம், திருவரங்கம் அருகில் உள்ள பெட்டவாய்த்தலை ஊராட்சி ஒரு சிற்றூர் ஆகும்.

## கோவில்கள்
# ஸ்ரீ மஹா மாரியம்மன் திருக்கோவில், கீழ ஆரியம்பட்டி.
# ஸ்ரீ பெரியக்கண்டி அம்மன் திருக்கோவில், கீழ ஆரியம்பட்டி.
# ஸ்ரீ அழகு நாச்சியம்மன் திருக்கோவில்,
# பேட்டவாய்த்தலை மத்யார்ஜுனேஸ்வரர் கோயில்
# சோமகாளியம்மன் திருக்கோவில், தேவஸ்தானம்.
# ஸ்ரீ கரும்பாயி அம்மன் திருக்கோவில், பழங்காவேரி, பேட்டவாய்த்தலை.

## போக்குவரத்து
# பேட்டவாய்த்தலை பேருந்து நிலையம், பெட்டவாய்த்தலை.
# பேட்டவாய்த்தலை தொடருந்து நிலையம், பெட்டவாய்த்தலை

## பள்ளிகூடங்கள்
# ஊராட்சி ஒன்றிய தொடக்கப்பள்ளி, கீழ ஆரியம்பட்டி.
# அரசு உயர்நிலை பள்ளி,  கீழ  ஆரியம்பட்டி நான்குரோடு,  தேவஸ்தானம், பேட்டவாய்த்தலை.
# ரெத்தினா மேல் நிலை பள்ளி, மெயின் ரோடு, பேட்டவாய்த்தலை.
# சேவை சாந்தி மெட்ரிக்குலேசன் பள்ளி, பேட்டவாய்த்தலை.
# விவேகானந்தர் மேல்நிலைபள்ளி, திருப்பறைத்துறை.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
விஜயா மேத்தா

**விஜயா மேத்தா** (Vijaya Mehta) (பிறப்பு 4 நவம்பர் 1934  ) ஒரு பிரபல இந்திய மராத்தி திரைப்பட மற்றும் நாடக இயக்குநரும், பல இணைத் திரைப்படங்களில் நடிக்கும் ஒரு நடிகரும் ஆவார். மும்பையைச் சேர்ந்த "இரங்காயன்"நாடகக் குழுவின் நிறுவனர் உறுப்பினரான இவர், நாடக ஆசிரியர் விஜய் தெண்டுல்கர் நடிகர்கள் அரவிந்த் தேஷ்பாண்டே, ஸ்ரீராம் லகூ ஆகியோருடன் சேர்ந்து பணியாற்றினார். *பார்ட்டி* (1984) என்ற திரைப்படத்தில் பாராட்டப்பட்ட பாத்திரத்துக்காகவும், *ராவ் சாஹேப்* (1986) மற்றும் *பெஸ்டன்ஜி* (1988) ஆகிய படங்களுக்காகவும் இவர் மிகவும் பிரபலமானவர். *இரங்காயன்* நாடகக் குழுவின் நிறுவனர் உறுப்பினராக 1960களின் மராத்தி சோதனை நாடகங்களில் ஒரு முன்னணி நபராக இருந்தார். 1987இல் இவருக்கு பத்மசிறீ விருது வழங்கப்பட்டது.

## ஆரம்பகால வாழ்க்கையும்  கல்வியும்
இவர், விஜயா ஜெயவந்த் என்ற பெயரில் குசராத்தின் வடோதராவில் 1934இல் பிறந்தார். இவர் மும்பை பல்கலைக்கழகத்தில் பட்டம் பெற்றார். தில்லியில் இப்ராஹிம் அல்காசி மற்றும் ஆதி மர்ஸ்பானுடன் நாடகத்தைப் பயின்றார்.

## தொழில்
இவர் 60களின் மராத்தி சோதனை நாடகங்களில் ஒரு முக்கிய நபராக இருந்தார்.

சி.டி. கானோல்கரின் *ஏக் ஷூன்யா பாஜிராவ்* என்ற இவரது மேடை தயாரிப்பு சமகால இந்திய நாடக அரங்கில் ஒரு அடையாளமாக கருதப்படுகிறது. ஜெர்மானியக் கவிஞரும், நாடக ஆசிரியருமான பெர்தோல்ட் பிரெக்ட்டின் *தி காகசியன் சாக் சர்க்கிள்*, *அயோனெஸ்கோ வித் சேர்ஸ்* ஆகியவற்றைத் தழுவி மராத்தி நாடக அரங்குகளில் அறிமுகப்படுத்தினார்.

ஜெர்மன் இயக்குநர் பிரிட்ஸ் பென்னெவிட்சுடன் இந்தோ-ஜெர்மன் நாடகத் திட்டங்களில் இணைந்து பணியாற்றினார். இதில் ஜெர்மன் நடிகர்களுடன் பிரபலமான சமசுகிருத நாடகமான முத்ரா ராக்ஷஸம் என்ற பாரம்பரிய நாடகம் இருந்தது. பெஸ்டன்ஜியைத் தவிர, இவரது பெரும்பாலான படைப்புகள் இவரது மேடை நாடகங்களின் திரைப்பட மற்றும் தொலைக்காட்சி தழுவல்களைக் கொண்டுள்ளன.

## விருதுகள்
நாடகங்களில் சிறந்து விளங்கியதற்காக 1975ஆம் ஆண்டு சங்கீத நாடக அகாதமி விருது இவருக்கு வழங்கப்பட்டது. 1986ஆம் ஆண்டில் *ராவ் சாஹேப்* (1986) திரைப்படத்தில் நடித்ததற்காக சிறந்த துணை நடிகைக்கான தேசிய திரைப்பட விருதையும் வென்றார்.

## சொந்த வாழ்க்கை
இவர் முதலில் நடிகை துர்கா கோட்ட்டின் மகன் ஹரின் கோட் என்பவரை மணந்தார். இருப்பினும் அவர் சிறு வயதிலேயே இறந்தார். அவர் மூலம் இவருக்கு இரண்டு மகன்கள் இருந்தனர். அதன்பிறகு, இவர் பாரூக் மேத்தா என்பவரை மணந்தார்.

## விருதுகள்
* 1987 ஆம் ஆண்டில் இந்திய அரசால் பத்மசிறீ விருது வழங்கப்பட்டது
* 1975 சங்கீத நாடக அகாதமி விருது
* 1985 ஆசியா பசிபிக் திரைப்பட விழா : சிறந்த நடிகை: *பார்ட்டி* 
* 1986 சிறந்த துணை நடிகைக்கான தேசிய திரைப்பட விருது: *ராவ் சாஹேப்* 
* 2009 தன்வீர் சன்மான் 
* 2012 சங்கீத நாடக அகாதமி தாகூர் ரத்னா

## மேலும் படிக்க
*Abode of Colour, an autobiographical account by Vijaya Mehta
* Vijaya Mehta on theatre and Guru மணி மாதவ சாக்கியர் https://web.archive.org/web/20080828165400/http://www.rotaryclubofbombay.org/ps121206.htm
## மேற்கோள்கள்

## வெளி இணைப்புகள்
* 

பகுப்பு:இந்தியத் தொலைக்காட்சி நடிகைகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:1934 பிறப்புகள்
பகுப்பு:இந்தியப் பெண் திரைப்பட இயக்குநர்கள்
சீமத்துரை

**சீமத்துரை** (*Seemathurai*) என்பது 2018 ஆம் ஆண்டு வெளியான தமிழ்த் திரைப்படம் ஆகும். இப்படத்தை அறிமுக இயகுநர் சந்தோஷ் தியாகராஜன் இயக்கியுள்ளார். இப்படத்தில் கீதன் பிரிட்டோ, வர்சா பொல்லம்மா ஆகியோர் முக்கிய கதாபாத்திரங்களில் நடித்தனர்.

## நடிகர்கள்

* கீதன் பிரிட்டோ மருதுவாக 
*  வர்சா பொல்லம்மா பூரணியாக
* ஆதேஷ் பாலா 
* விஜி சந்திரசேகர் மருதுவின் தாயாக 
* *கயல்* வின்சென்ட் 
* மகேந்திரன் 
* நெல்லை சிவா காவல் அதிகாரியாக

## தயாரிப்பு
இப்படமானது பட்டுக்கோட்டையைச் சுற்றிய பகுதிகளில் 45 நாட்களில் படமாக்கப்பட்டது. இரண்டு மாதங்களுக்கு முன் இப்பகுதியை கஜா புயல் தாக்கியிருந்தது. இந்த படத்தில் தென் தமிழக பேச்சுவழக்கை பேச வர்ஷா பொல்லம்மாவுக்கு பயிற்சி அளிக்கப்பட்டது.

## இசை
இபடத்திற்கான இசையை ஜோஸ் பிராங்க்ளின் அமைத்தார்.

* "தஞ்சாவூர் மேளத்துக்கு" - வேல்முருகன்
* "ஆகயம் என்ன" - சிரேயா கோசல், சுவேதா மோகன், கே. ஜி. ரஞ்சித்
* "முதல் முறை" - ஜோஸ் பிராங்க்ளின்
* "கருவேலங் காட்டுக்கு" - சத்தியபிரகாஷ், அனிதா கார்த்திகேயன்

## வெளியீடு
*டைம்ஸ் ஆப் இந்தியா* ஐந்து நட்சத்திரங்களில் இரண்டைக் கொடுத்தது, "இந்த கிராமப்புற காதல் கதை,  மற்றொரு *[[களவாணி (திரைப்படம்)|களவாணி]]* படமாக்க முயற்சிப்பதாகத் தெரிகிறது.  என்றது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
கழுகு 2

**கழுகு 2** (*Kazhugu 2*) என்பது 2019ஆம் ஆண்டு வெளியான இந்திய தமிழ் நகைச்சுவை பரப்பரப்பூட்டும் திரைப்படம் ஆகும்.  சத்யசிவா எழுதி இயக்கிய இப்படத்தில்  கிருஷ்ணா சேகர் மற்றும் பிந்து மாதவி ஆகியோர் முக்கிய கதாபாத்திரங்களில் நடித்துள்ளனர்.   இது 2012 ஆம் ஆண்டு வெளியான *[[கழுகு (2012 திரைப்படம்)|கழுகு]]* திரைப்படத்தின் தொடர்ச்சியாகும். இதை மதுக்கூர் பிலித்ஸ் பதாகையின் கீழ் சிங்காரவேலன் தயாரித்தார். படத்திற்கு யுவன் சங்கர் ராஜா இசையமைத்தார். படம் ஆகஸ்ட் 1, 2019 அன்று  வெளியானது. இப்படத்தின் இந்தி தொழியாக்கப் பதிப்பு 22 சூன் 2020 அன்று தின்சாக் தொலைக்காட்சி அலைவரிசையில் அஸ் *எ சதீர் சோர் என்ற பெயரில் ஒளிபரப்பப்பட்டது.*

## கதை
இக்கதையானது இரண்டு சின்ன திருடர்களான ஜானி ( கிருஷ்ணா ), அவனது கூட்டாளியான காளி ( காளி வெங்கட் ) ஆகியோரைச் சுற்றி நடக்கிறது.  தோட்ட மேளாளார் அவர்களை வேட்டைக்காரர்கள் என்று நினைத்து தொட்டத்தில் தொழிலாளர்களுக்கு இடஞ்சலாக உள்ள செந்நாய்களை விரட்ட அவர்களை அழைத்து வருகிறார். வந்த இடத்தில் மேலாளரின் மகளை ஜானி காதலிக்கிறான். அடுத்து என்ன நடக்கிறது என்பது படத்தின் எஞ்சிய பகுதியாகும்.

## நடிகர்கள்

* கிருஷ்ணா சேராவாக
* பிந்து மாதவி மெர்லியாக
* காளி வெங்கட் காளியாக
* எம். எசு. பாசுகர் மாரியாக
* ஹரீஷ் பேரடி ச.ம.உ ஆக
* Rama மெரிலியின் தாயாக
* வெங்கட் சுபா தாசாக
* நெல்லை சிவா தலைமைக் காவலராக
* இராசேந்திரநாத் காவல் ஆய்வாளராக 
* அமிர்தலிங்கம் காவரலாக 
* சங்கர்நாக் விஜயன் சங்கராக
* கிரேன் மனோகர்
* யாசிகா ஆனந்த் சிறப்புத் தோற்றத்தில்

## தயாரிப்பு
கிருஷ்ணா முக்கியக் கதாபாத்திரத்தில் நடித்த சத்தியசிவா இயக்கிய இப்படத்தை 2018 ஆம் ஆண்டில் திருப்பூர் பி. ஏ. கணேசன் தயாரிப்பதாக அறிவித்தார். *கழுகு 2* படப்பிடிப்பானது சூலை 3 ஆம் தேதி தொடங்கியது.

## இசை
இந்த படத்தின் அனைத்து பாடல்களுக்கும்  யுவன் சங்கர் ராஜா இசை அமைத்தார்.  சத்தியசிவாவின் இதற்கு முந்தைய படமான  *[[கழுகு (2012 திரைப்படம்)|கழுகு]]*  படத்திற்கும் அவரே இசை அமைத்திருந்தார். *சகலகலா வள்ளி* என்ற பாடலுக்கு யாசிகா ஆனந்த் ஆடினார். அதில் அவரைத் தவிர 300 நடனக் கலைஞர்களும் இடம்பெற்றிருந்தனர்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
சதாசிவ திரிபாதி

**சதாசிவ திரிபாதி** (*Sadashiva Tripathy*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் தலைவர்களில் ஒருவரான இவர் 1965 ஆம் ஆண்டு பிப்ரவரி மாதம் 21 ஆம் தேதி முதல் 1967 ஆம் ஆண்டு மார்ச்சு மாதம் 8 ஆம் தேதி வரை ஒடிசா மாநிலத்தின் முதலமைச்சராக இருந்தார். 

## தொடக்கக்காலம்
1910 ஆம் ஆண்டு ஏப்ரல் மாதம் 21 ஆம் தேதியன்று ஒடிசா மாநிலத்தின் நபரங்குபூர் நகரில் ஒரு நிலபிரபுத்துவ குடும்பத்தில் பிறந்தார். ஏராளமான நிலத்திற்குச் சொந்தக்காரரான இவர் இந்திய சுதந்திரப் போராட்ட இயக்கத்தில் பங்கேற்று சிறைக்குச் சென்றார்.

## அரசியல் வாழ்க்கை
சதாசிவ திரிபாதி இந்திய தேசிய காங்கிரசு கட்சியின் உறுப்பினராக இருந்தார். 1951, 1957, 1961. 1967 ஆம் ஆண்டுகளில் தொடர்ந்து நான்கு முறை ஒடிசா மாநிலத்தின் சட்டப்பேரவைக்கு தேர்ந்தெடுக்கப்பட்டார். நீண்ட காலம் இவர் வருவாய்த் துறை அமைச்சராக பணிபுரிந்தார். ஒடிசாவின் முதல்வராக இவர் இருந்த காலத்தில் அங்கு நிலச் சீர்திருத்த சட்டம் அறிமுகப்படுத்தப்பட்டது. தனது மூன்று மகன்களுக்கும் தலா 22 ஏக்கர் நிலத்தை பிரித்துக் கொடுத்துவிட்டு மீதமுள்ள நிலத்தை அரசாங்கத்திற்கு கொடையளித்தார். இவர் தலைமையிலான இந்திய தேசிய காங்கிரசு கட்சி 1967 ஆம் ஆண்டு  நடந்த சட்டமன்றத் தேர்தலில் தோல்வியடைந்தது. ஒடிசா சட்டமன்றத்தில் எதிர்க்கட்சித் தலைவராக 1967 ஆம் ஆண்டு மார்ச் மாதம் 18 முதல் 1970 ஆம் ஆண்டு செப்டம்பர் 14 வரை பணியாற்றினார்.

## இறுதி நாட்கள்
தனது வாழ்க்கையின் கடைசி கட்டத்தில் இவர் குறைந்த நடுத்தர பிரிவு வாழ்க்கையை கடைபிடித்தார். அந்த நேரத்தில்  கடுமையாக உடல்நிலை சரியில்லாமல் இருந்தார். மாநில அரசு திரிபாதிக்கு ஐந்து மாதங்கள் சிகிச்சை அளித்தது. சிகிச்சை பலனின்றி இவர் 1980 ஆம் ஆண்டு செப்டம்பர் மாதம் 9 அன்று இறந்தார்.
## மேற்கோள்கள்

பகுப்பு:1910 பிறப்புகள்
பகுப்பு:1980 இறப்புகள்
பகுப்பு:ஒடிசா அரசியல்வாதிகள்
பகுப்பு:ஒடிசா முதலமைச்சர்கள்
பெர்பர் தேரை

பகுப்பு:முதுகெலும்பிகள்
பகுப்பு:தீவாய்ப்பு கவலை குறைந்த இனங்கள்
**பெர்பர் தேரை (Berber toad),** என்பது **மொரிஷியனியன் தேரை,** **மொராக்கோ தேரை,** **பேந்தெரினி தேரை** அல்லது **மூரிஷ் தேரை** *(இசுகிளிரோபைரசு மாவுரிடேனிகா-Sclerophrys mauritanica)* எனப்படுகிறது. தேரை குடும்பமான பபோனிடேவைச் சார்ந்த இந்த தேரை வடமேற்கு ஆப்பிரிக்காவில் காணப்படுகிறது. இத்தேரையினம் தெற்கு எசுப்பானியாவில் அறிமுகப்படுத்தப்பட்டது.

## விளக்கம்
பெர்பர் தேரை ஒரு பெரிய வகைத் தேரையாகும். இதனுடைய நீளம் 13 முதல்15 செமீ வரை இருக்கும். உடலின் மேற்பகுதியில் பெரிய அளவிலான ஆரஞ்சு அல்லது சிவப்பு புள்ளிகள் காணப்படும். உடலின் அடிப்பகுதியில் சிறிய சாம்பல் புள்ளிகளுடன் வெள்ளை நிறத்தில் இருக்கும். இது பல வண்ண வண்ண உருவங்களில் காணப்படுகிறது. பின்புற நிறம் பழுப்பு, ஆலிவ், ஆரஞ்சு அல்லது சிவப்பு பழுப்பு ஆகியவற்றின் இருண்ட திட்டுகளிலிருந்து வெற்று மணல் நிறம் வரை மாறுபடும். 

## பரவல்
வட மேற்கு ஆபிரிக்காவில் காணப்படும் பெர்பர் தேரை, மொராக்கோவில் கிழக்கு நோக்கி அல்சீரியா வழியாக தூனிசியாவிலும், தெற்கே மேற்கு சகாராவிலும் வடக்கு பகுதியிலும் காணப்படுகிறது. இருப்பினும் இத்தகவல் இன்னும் உறுதிப்படுத்தப்படவில்லை. அல்ஜெசிராசுக்கு அருகிலுள்ள லாஸ் அல்கோர்னோகேல்ஸ் இயற்கை பூங்காவிற்கு அருகில் ஸ்பெயினில் அறிமுகப்படுத்தப்பட்ட தேரைகள் காணப்படுகின்றன.

## வாழ்விடம்
இதன் இயற் வாழ்விடங்களாக மித வெப்பமண்டல அல்லது வெப்பமண்டல உலர் கார்க் ஓக் காடுகள், மிதவெப்பமண்டல அல்லது வெப்பமண்டல உலர் புதர்நிலங்கள், ஆறுகள், நன்னீர் சதுப்பு நிலங்கள், இடைப்பட்ட நன்னீர் சதுப்பு நிலங்கள், விளைநிலங்கள், மேய்ச்சல் நிலங்கள், தோட்டங்கள் மற்றும் நகர்ப்புறங்கள்.  பெர்பர் தேரைகள் அட்லசு மலைத்தொடரில் கடல் மட்டத்திலிருந்து 2,650 மீட்டர் உயரத்தில் வாழ்கின்றன.

## பழக்கம்
இது மெதுவாக ஓடும் நன்னீர் அல்லது உவர்ப்பு நீரோடைகளில் இனப்பெருக்கம் செய்கிறது. பெண்கள் சுமார் 5,000-10,000 முட்டைகளை இடுகின்றன. பகலில் முதிர்ச்சியடைந்த தவளைகள் பாறைகளின் கீழ் அல்லது பள்ளங்களில் மறைந்து காணப்படும்.

## வகைபாட்டியல்
இது முதன் முதலில் *பபோ* பேரினத்தின் கீழ் வைக்கப்பட்டது. ஆனால் ஆப்பிரிக்க *அமிடோப்ரைனசு* என 2009ல் 20 குரோமோசோம்க்கான *"பபோ"* வில் மாற்றப்பட்டது. பின்னர் *ஸ்கிளிரொபைரசு* என மறுபெயரிடப்பட்டது. இதனால் *அமிஎடோப்ரைனசு*,  *ஸ்கிளிரொபைரசின்* வேறுபெயராக உள்ளது.

## மேற்கோள்கள்
நூர் பானோ (பாடகர்)

**நூர் பானோ** (Noor Bano) (1942 - 14 பிப்ரவரி 1999) பாக்கித்தானின் சிந்து மாகாணத்தைச் சேர்ந்த நாட்டுப்புற பாடகர் ஆவார். இவரது சிறந்த மற்றும் இனிமையான குரல் காரணமாக, இவர் சிந்து முழுவதும், குறிப்பாக கிராமப்புற சிந்தில் பிரபலமாக இருந்தார்.

## சுயசரிதை
நூர் பானோ 1942ஆம் ஆண்டில் பாதின் மாவட்டத்திற்கு அருகிலுள்ள மிதூ கோபாங் என்ற கிராமத்தில் பிறந்தார். பின்னர், இவர் தல்ஹார் என்ற பகுதிக்குச் சென்றார். இவரது தந்தையின் பெயர் சுலைமான் கோபாங், ஒரு ஏழை விவசாயியாவார். இவர் எந்தப் பள்ளிக்கும் செல்லவில்லை. அருகிலுள்ள கிராமங்களில் திருமணப் பாடல்களைப் பாடி வந்தார். ஹயாத் கோபாங் மற்றும் உஸ்தாத் மிதூ கச்சி ஆகியோரிடமிருந்து இசையில் பயிற்சி பெற்றார்.

## வானொலியில் பாடுதல்
பிரபல அறிஞர்கள் பிர் அலி முகம்மது ஷா ரசிதி, பிர் ஹசாமுதீன் ஷா ரசிதி ஆகியோர் சிந்துவின் இசை மற்றும் கலாச்சாரத்தில் பிரபலமானவர்கள். தல்ஹாரில் உள்ள சையத் வாடல் ஷா ரசிதியின் இல்லத்திற்கு அவர்கள் வந்தபோது ஒரு இசை நிகழ்ச்சியில் பாட நூர் பானோ அழைக்கப்பட்டார். விருந்தினர்கள் இவரது இயல்பான இனிமையான குரலால் மிகவும் ஈர்க்கப்பட்டனர். மேலும், பாக்கித்தான் வானொலியில் பாடுமாறு அறிவுறுத்தினர். சையத் வாடல் ஷாவின் மகன் பிர் ஜமான் ஷா ரசிதி 1960களின் பிற்பகுதியில் வானொலியில் இவரை அறிமுகப்படுத்தினார். பாக்கித்தான் வானொலியில் இவரது முதல் பாடல் மூலம் சிந்துவின் ஒவ்வொரு கிராமத்திலும் இவர் பிரபலமடைந்தார். 1970கள் மற்றும் 1980களில் சிந்துவின் மிகவும் பிரபலமான பெண் நாட்டுப்புற பாடகர்களில் ஒருவராக இருந்தார்.

## பாடல்
பாக்கித்தானில், இவர் ஒரு தனி பாடகியாக பெரும்பாலான பாடல்களைப் பாடினார். இருப்பினும், பிரபல பாடகர்களான மாஸ்டர் முஹம்மது இப்ராஹிம், மிதூ கச்சி, ஜரினா பலோச் , அமினா ஆகியோருடனும் இவர் பாடினார். "லாடா" அல்லது "சஹெரா "என்று அழைக்கப்படும் சிந்தி திருமண பாடல்களுக்கும் இவர் பிரபலமாக இருந்தார். இவரது சில பாடல்கள் பாக்கித்தான் வானொலியின் இசை நூலகத்தில் கிடைக்கின்றன.

## இறப்பு
இவர் 1999 பிப்ரவரி 14 அன்று தல்ஹாரில் இறந்தார், ஹைதர் ஷா லக்கியாரி கல்லறையில் அடக்கம் செய்யப்பட்டார். இவரின் மகள் ஹுமிரா கோபாங்கும் ஒரு பாடகி, ஆனால் அவரால் தனது தாயின் புகழை அடைய முடியவில்லை.

## மேற்கோள்கள்

பகுப்பு:1999 இறப்புகள்
பகுப்பு:1942 பிறப்புகள்
பகுப்பு:பாக்கித்தானியர்கள்
தவழும் கோழிகள்

thumb| தவழும் சேவல்; சிறிய கால்களுடன்
thumb| பாண்டம் க்ரூபர் குஞ்சுகள் மற்றும் முட்டை: இடது, நீண்ட கால் குஞ்சு; வலது, குறுகிய கால் குஞ்சு (திபியா நீளம் ஆரஞ்சு நிறத்தில் குறிக்கப்பட்டுள்ளது)
**தவழும் கோழிகள்** (*Creeper chickens*) என்பன அசாதாரணமாகக் குறுகிய கால்களைக் கொண்ட கோழியினமாகும். இதனால் இவற்றால் தரையில் சில சென்டிமீட்டர் தூரம் மட்டுமே நகர முடியும். காண்டிரோடிஸ்ட்ரோபி எனப்படும் இந்நிலையானது மந்தமான ஆபத்தான அல்லீல், *சி.பி.* யால் ஏற்படுகிறது. பல கோழியினங்களில் சிறப்பியல்புகள் காணப்படுகின்றன. அவை, ஜப்பானின் சாபோ மற்றும் ஜிட்டோக்கு இனங்கள், பிரான்சின் கோர்ட்-பட்டேஸ், ஜெர்மனியின் க்ரூப்பர், டென்மார்க்கின் லுட்டேஹான்ஸ் மற்றும் ஸ்காட்ஸ் டம்பி.

## தவழும் மரபணு
தவழும் மரபணு *சிபி* என்பது 1925ஆம் ஆண்டு கட்லர் என்பவரால் விவரிக்கப்பட்டது. மேலும் 1930ஆம் ஆண்டில் லேண்டவுர் மற்றும் டன் ஆகியோரால் உறுதிப்படுத்தப்பட்டது. *சிபி* எனும் அடையாளம் 1933ஆம் ஆண்டில் ஹட் அவர்களால் ஒதுக்கப்பட்டது. 1942ல் சாபோவில் உள்ளது லாண்டராலும் 1972ல் ஜிட்டோகோகோவில் சிபுயாவாலும் உறுதிப்படுத்தப்படது.

## மேற்கோள்கள்

பகுப்பு:கோழிகள்
சுமிதா தல்வால்கர்

**சுமிதா தல்வால்கர்** (Smita Talwalkar) (5 செப்டம்பர் 1954 - 6 ஆகத்து 2014) ஒரு மராத்தித் திரைப்பட நடிகையும், தயாரிப்பாளரும், இயக்குநரும் ஆவார். *கலாத் நகலத்* (1989), *து திதே மீ* (1998) படங்களின் தயாரிப்பாளராக இரண்டு தேசிய திரைப்பட விருதுகளை வென்றுள்ளார். 

## தொழில்
1954 செப்டம்பர் 5 அன்று இவர் சுமிதா கோவில்கராகப் பிறந்தார். இவர், தான் நடிப்புக்கு அறிமுகமாவதற்கு 17 ஆண்டுகளுக்கு முன்பு ஒரு தொலைக்காட்சி செய்தி வாசிப்பாளராக இருந்தார். ஒரு நடிகையாக இவரது ஆரம்ப வெற்றிகரமான படங்களில் 1986ஆம் ஆண்டு வெளியான *து சௌபாக்யவதி* *ஹோ*, *கத்பாத் கோட்டாலா* ஆகியவை அடங்கும். *கத்பாத் கோட்டாலா* ஒரு நகைச்சுவை காதல் படம், பல்வேறு குறிப்பிடத்தக்க நடிகர்கள் இதில் நடித்திருந்தனர். 1989ஆம் ஆண்டில் *அஸ்மிதா சித்ரா* என்ற திரைப்பட நிறுவனத்தின் கீழ் தனது முதல் படமான *கலாத் நகலத்* படத்துடன் திரைப்பட தயாரிப்பாளரனார். திருமணத்திற்கு புறம்பான விவகாரத்தில் பெற்றோர்களில் ஒருவர் ஈடுபட்டுள்ள குடும்பங்கள் மற்றும் குழந்தைகளின் நுட்பமான கதையை இந்தப் படம் கையாண்டது. இயக்குநர் காஞ்சன் நாயக் இயக்கியிருந்த இப்படம் 37வது தேசிய திரைப்பட விருதுகளில் சிறந்த மராத்தி அம்சமாக தேர்வு செய்யப்பட்டது.

இவர், "அஸ்மிதா சித்ர அகாதமி" என்ற பெயரில் ஒரு நடிப்புப் பள்ளியையும் நடத்தி வருகிறார். இது புனே, மும்பை மற்றும் தானே ஆகிய இடங்களில் பல்வேறு இடங்களில் அமைந்துள்ளது. மேலும், பல்வேறு துறைகளில் 300 முதல் 350 மாணவர்களுக்கு பயிற்சி அளிக்கிறது. தல்வால்கர் ஒரு நடிகையாகவும் தயாரிப்பாளராகவும் நாடகங்களில் பணியாற்றினார். இவர் உள்ளூர் மற்றும் சர்வதேச பல்வேறு மேடை நிகழ்வுகளின் நடுவராகவும் இருந்தார். நாட்ய சித்ர கலா அகாடமி ஏற்பாடு செய்த மராத்தித் திரைப்பட விழாவின் தலைவராகவும் இருந்தார்.

## சொந்த வாழ்க்கை
தல்வால்கர் தனது 17 வயதில் திருமணம் செய்து கொண்டார். இவரின் மகன், அம்பர் தல்வால்கர், இந்தியாவின் சுகாதாரச் சங்கத்தின் முக்கிய சங்கிலியான தல்வல்கர்கர் என்ற நிறுவனத்தின் இயக்குநர்களில் ஒருவர். நடிகை சுலேகா தல்வால்கரை அம்பர் திருமணம் செய்து கொண்டார். தொலைக்காட்சி நடிகையான பூர்ணிமா தல்வால்கர் சுமிதாவின் மற்றொரு மருமகளாவார்.

## இறப்பு
2010ஆம் ஆண்டில் சுமிதா தல்வால்கர் சூல்பைப் புற்றுநோயால் பாதிக்கப்பட்டு வேதிச்சிகிச்சை பெற்று வந்தார். இவர் தனது 60வது பிறந்தநாளுக்கு ஒரு மாதத்திற்கு முன்னர் மும்பையின் ஜாஸ்லோக் மருத்துவமனையில் 2014 ஆகத்து 6 அன்று இறந்தார்.

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:2014 இறப்புகள்
பகுப்பு:1954 பிறப்புகள்
அபிசேக் பானர்ஜி

**அபிசேக் பானர்ஜி** (**Abhishek Banerjee**) (பிறப்பு: 7 நவம்பர் 1987) இந்தியாவின் மேற்கு வங்க மாநில  அகில இந்திய திரிணாமுல் காங்கிரசு கட்சி அரசியல்வாதி ஆவார். அபிசேக் பானர்ஜி அகில இந்திய திரிணாமுல் காங்கிரசு கட்சியின் தலைவரும், மேற்கு வங்க முதலமைச்சரான மம்தா பானர்ஜியின் அண்ணன் மகன் ஆவார்.

இந்தியத் திட்டமிடல் மற்றும் மேலாண்மைக் கழகத்தில் பட்டம் பெற்ற அபிசேக் பானர்ஜி, 2014 இந்தியப் பொதுத் தேர்தலில், தெற்கு 24 பர்கனா மாவட்டத்தில் உள்ள டையமண்ட் துறைமுக மக்களவைத் தொகுதிலிருந்து, இந்திய நாடாளுமன்ற மக்களவைக்கு தேர்ந்தெடுக்கப்பட்டார்.2019 இந்தியப் பொதுத்தேர்தலில் இவர் மீண்டும் டையமண்ட் துறைமுகம் தொகுதியிலிருந்து மீண்டும் மக்களவை உறுப்பினராகத் தேர்ந்தெடுக்கப்பட்டார்.

மேலும் இவர் 2011 முதல் அகில இந்திய திரிணாமுல் காங்கிரசு கட்சியின் மாணவர் மற்றும் இளைஞர் அணித் தலைவராக உள்ளார். மேலும் அபிசேக் பானர்ஜி 2019 முதல் அகில இந்திய திரிணாமுல் காங்கிரசு கட்சி நிலைக்குழ உறுப்பினராக உள்ளார்.
## வழக்குகள்
மேற்கு வங்காள ஆசிரியர்கள் நியமன முறைகே வழக்கில் அபிசேக் பானர்ஜிக்கு அமலாக்க இயக்குனரகம் 4 அக்டோபர் 2023 அன்று புதிய அழைப்பானை அனுப்பியது.

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:மேற்கு வங்காள நபர்கள்
பகுப்பு:இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
இந்திய வேதியியல் தொழில்நுட்ப நிறுவனம்

**இந்திய வேதியியல் தொழில்நுட்ப நிறுவனம்** (Indian Institute of Chemical Technology)  ஒரு தேசிய அளவிலான ஆராய்ச்சி  மையம் .இது இந்தியா உள்ள தெலுனங்கானா மாநிலத்தில் அமைந்துள்ளது.இந்நிறுவனம் அறிவியல் மற்றும் தொழிலக ஆய்வு மன்றம் கீழ் இயங்குகிறது.இந்நிறுவணம் வேதியியல்,உயிர் வேதயியல்,உயிர் தகவலியல், வேதியியல் பொறியியல், ஆகியவற்றில் ஆராய்ச்சி நடத்துகிறது மற்றும் நாட்டின் தொழில்துறை மற்றும் பொருளாதார வளர்ச்சிக்கு அறிவியல் மற்றும் தொழில்நுட்ப  உள்ளீடுகளை வழங்குகிறது. இது அதிகபட்ச சி.எஸ்.ஐ.ஆர் காப்புரிமைகளில் ஒன்றை தாக்கல் செய்ததுள்ளது.

## செயல்பாடுகள்

ஐ.ஐ.சி.டி யின் ஆராய்ச்சி மற்றும் மேம்பாடுத் திட்டங்கள் பூச்சிக்கொல்லிகள், மருந்துகள் , கரிம இடைநிலைகள், சிறந்த இரசாயணங்கள், வினையூக்கிகள், பாலிமர்கள், கரிம பூச்சுகள், குறைந்த தர நிலக்கரி பயண்பாடுகள் மற்றும் காய்கறி எண்ணெய்களிலிருந்து மதிப்பு கூட்டப்பட்ட தயாரிப்புகளுக்கான தொழில்நுட்பங்கள் அகியவற்றுடன் தொடர்புடையது. ஐ.ஐ.சி.டி கரிம தொகுப்பு மற்றும் வினையூக்கங்களில் அடிப்படை ஆராய்ச்சியில் தீவிரமாக ஈடுபட்டுள்ளது.

## பொது சுகாதாரம்

மலேரியா,ஜப்பானிய என்செபாலிடிஸ்,டெங்குக் காய்ச்சல் போன்ற திசையன் முலம் பரவும் நோய்களுக்கு பொருத்தமான கட்டுப்பாட்டு நடவடிக்கைகளை வடிவமைப்மதற்க்கான கிராமப்புற உள்ளுர் பகுதிகளில் முதன்மை கொசு திசையன் துல்லியமாக அடையாளம் காண தொழில்நுட்பத்தை மேம்படுத்துவது நிறுவனத்தின் பணிக்கு ஒரு எடுத்துக்காட்டு.

இந்தியா போன்ற வளரும் நாடுகளில், கிராமப்புறங்களில் இருந்து வரும் கொசு இனங்களை வகைப்படுத்துதல் மற்றும் அடையாளம் கிண்பது மிக மூக்கியமானது. உலக சுகாதார அமைப்பு ஒரு உருவகமாக முக்கிய வடிவில் வகைப்பாட்டுக் தரவு விவரிக்கும் தனிக்கட்டுரை வெளியிட்டது இதனை புரிந்து கொள்ள பொதுவாக கடினம்.இந்த சிரமத்தை கருத்தில் கொண்டு,ஒரு புதிய மென்பொருள் உருவாக்கப்பட்டுள்ளது.கிராமப்புறங்களில் இந்த தொதகுப்பை வெற்றிகரமாக பயன்படுத்தலாம்.விரைவான அடையாளம் மற்றும் அதிக துல்லியம் தொழில்நுட்பத்தின் முக்கிய அம்சங்கள்.

## மேற்கோள்கள்

## வெளியினைப்புகள்

*
* 

பகுப்பு:பல்கலைக்கழகங்களும் கல்லூரிகளும்
பகுப்பு:வேதியியல் நிறுவனங்கள்
பச்சை விளக்கு (2020 திரைப்படம்)

**பச்சை விளக்கு** (*Pachai Vilakku*) என்பது  2020ஆம் ஆண்டு வெளியான இந்திய தமிழ்த் திரைப்படம் ஆகும். மாறன் இயக்கிய இப்படத்தில் மாறன், தீஷா ஆகியோர் முதன்மை வேடங்களில் நடித்துள்ளனர். மேலும் இமான் அண்ணாச்சி, தாரா ஆகியோர் பிற வேடங்களில் நடித்துள்ளனர்.  கன்னட நடிகையான ரூபிகா இப்படத்தின் மூலம் தமிழில் அறிமுகமாகினார்.

## நடிகர்கள்

* மாறன் அஸ்வின் குமாராக 
*  தீஷா சுபாசினியாக
* இமான் அண்ணாச்சி, காவல் ஆய்வாளர் விஜயாக
* தாரா வைஷ்ணவியாக
* ரூபிகா பேயாக
* ஸ்ரீ மகேஷ் ராஜசேகர் அல்லது ராபர்ட்டாக 
* மனோபாலா பேராசிரியராக 
* போஸ்டர் நந்தகுமார் பெரியவராக 
*  கே. சிவசங்கர் பேராசிரியராக
* நெல்லை சிவா காவல் ஆய்வாளராக

## தயாரிப்பு
இப்படமானது சென்னை, தேசிய நெடுஞ்சாலை 45, திருப்போரூர்,  திருவண்ணாமலை ஆகிய இடங்களில் படமாக்கப்பட்டது.

## இசை
இப்படத்திற்கு  தேவேந்திரன் நான்கு பாடல்களுக்கு இசை அமைத்தார்.

## வெளியீடு
*டெக்கான் குரோனிக்கிள்* எழுதிய விமர்சனத்தில், "ஒரு இயக்குநராக, அவர் [மாறன்]  தீஷா, தாரா மற்றும் பிற புதுமுகங்களிடமிருந்து நல்ல வேலை வாங்கி இருக்கிறார். இமான் அண்ணாச்சி சிறப்பாக நடித்துள்ளார். ஆனால் ஒரு நடிகராக, மாறன் தனது திறமைகளை வளர்த்துக் கொள்ள வேண்டும். திரைக்கதை சில நேரங்களில் கொஞ்சம் பிரசங்கம் செய்கிறது; ஆயினும்கூட, ஒரு நல்ல செய்தியை தெரிவிப்பதற்கான நோக்கம் தெரிகிறது ".

## மேற்கோள்கள்

## வெளி இணைப்புகள்

* 

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
போவின் மரபணுத்தொகை

thumb| எல் 1 டொமினெட் 01449, போவின் மர்பணுத்தொகை திட்டத்தின் மூலம் ஹியர்ஃபோர்ட்
பெண் ஹியர்போர்ட் பசுவின் மரபணுத்தொகையானது (*Bovine genome*) 2009இல் வெளியிடப்பட்டது. இது மாட்டின மரபணுத்தொகை வரிசை முறையிடுதல் ஆராய்தல் கூட்டமைப்பு, தேசிய சுகாதார நிறுவனங்கள் மற்றும் அமெரிக்க வேளாண்மைத் துறை தலைமையிலான ஆராய்ச்சியாளர்களின் குழுவால் வரிசைப்படுத்தப்பட்டது. இது கால்நடை வளர்ப்பினை மேம்படுத்துவதற்கான முயற்சியின் ஒரு பகுதியாக அமைந்தது. இந்நேரத்தில் வரிசைப்படுத்தப்பட்ட மிகப்பெரிய மரபணுக்களில் இதுவும் ஒன்றாகும்.

## மரபணுத்தொகுப்பு
மாட்டின மரபணுத்தொகையின் அளவு 3 ஜிகா பைட் ஆகும் (3 பில்லியன் நியுக்ளியோடைடு இணைகள்). இதில் ஏறக்குறைய 22,000 மரபணுக்கள் உள்ளன. இவற்றில் 14,000 மரபணுக்கள்பாலூட்டி இனங்களில் பொதுவாகக் காணப்படுபவை. மாட்டின மரபணுக்களில் 80 சதவிகிதம் மனிதர்களின் மரபணுக்களை ஒத்துள்ளன. பசுக்கள் மனிதர்களைவிட கொறிணிகளுடன் அதிக தொடர்புடையன. மனிதர்களும் கொறிணிகளும் சூப்பராபிரைமேட்டுகளின் வழியினைச் சார்ந்தவை). இவை நாய்கள் மற்றும் கொறிணிகளுடன் சுமார் 1,000 மரபணுக்களைப் பகிர்ந்துகொள்கின்றன. ஆனால் இந்த மரபணுக்கள் மனிதர்களில் அடையாளம் காணப்படவில்லை.

மரபணுக்களின் டி. என். ஏ. வேறுபாடுகள், கால்நடைகளுக்கிடையே எவ்வாறு வேறுபடுகிறது என்பதையும், இந்த வேறுபாடுகள் ஒருமைப் பண்பு வகைமையில் எவ்வாறு கால்நடையின் பொருளாதார மதிப்பில் பால், இறைச்சி, தோல் முதலிய பண்பில் பங்குகொள்கின்றன என்பதும் ஆய்விற்குரியது. தேர்ந்தெடுக்கப்பட்ட இனப்பெருக்கத்தை மேம்படுத்துவதற்கும், சில கால்நடை பண்புகளை விவசாயிகளின் நலனுக்காக மாற்றுவதற்கும் புதிய கண்ணோட்டத்திற்கு வழிவகை செய்துள்ளது. 

## குழு
போவின் ஜீனோம் சீக்வென்சிங் அண்ட் அனாலிசிஸ் கன்சோர்டியம் மரபணுவை வரிசைப்படுத்தும் பணியினை 300 ஆராய்ச்சியாளர்களுடன் 25 நாடுகள் பங்களிப்புடன் ஆறு வருடமாக செய்தது. இதனை ஐக்கிய அமெரிக்காவின், தேசிய நல கழகம் மற்றும் அமெரிக்க விவசாயத் துறை முன்னின்று நடத்தியது.

## மேலும் காண்க

* கால்நடைகள்
** ஹெர்ஃபோர்ட் கால்நடைகள்
* டி.என்.ஏ
* மரபணு
** சர்வதேச ஹாப்மேப் திட்டம்
** வரிசைப்படுத்தப்பட்ட யூகாரியோடிக் மரபணுக்களின் பட்டியல்
** போவின் மரபணுவில் கலப்பு SINE டிரான்ஸ்போசன்கள்
** போவின் மரபணு தரவுத்தளம்

## மேற்கோள்கள்

## வெளி இணைப்புகள்

* அறிவியல் இதழ், 24 ஏப்ரல் 2009, தொகுதி 324, வெளியீடு 5926, பக்கங்கள் 435-537.
* அறிவியல் பாட்காஸ்ட், 04/24/09
* http://genomebiology.com/content/pdf/gb-2009-10-4-105.pdf 
* http://genomebiology.com/content/pdf/gb-2009-10-4-r42.pdf 
* https://www.ncbi.nlm.nih.gov/projects/genome/guide/cow/
* https://web.archive.org/web/20120219132246/http://www.hgsc.bcm.tmc.edu/project-species-m-Bovine.hgsc?pageLocation=Bovine
* http://www.sciencedirect.com/science/article/pii/0022283682901371
* என்செம்பில் மாடு மரபணுவைக் காண்க
பகுப்பு:மாடுகள்
பேய் இருக்க பயமேன்

**பேய் இருக்க பயமேன்** (*Pei Irukka Bayamen*)  என்பது 2021 ஆண்டு வெளியான இந்திய தமிழ் திகில் நகைச்சுவைத் திரைப்படம் ஆகும். எஸ். கார்த்தீஸ்வரன் இயக்கிய இப்படத்தில்  எஸ். கார்த்தீஸ்வரன் காயத்திரி ரேமா ஆகியோர் முன்னணி வேடங்களில் நடித்துள்ளனர்.  திலகா ஆர்ட்ஸ் தயாரித்த இப்படம் 2021 சனவரி முதல் நாள் வெளியானது.

## நடிகர்கள்

* எஸ். கார்த்தீஸ்வரன்
* [[காயத்திரி ரேமா]]
* எம். ஆர். அர்ஜுன்
* நியாதி
* அபிராம்
* முத்துக்காளை
* நெல்லை சிவா
* கோதை சந்தானம்

## தயாரிப்பு
இப்படமானது கேரள தமிழ்நாட்டு எல்லையிலும் படமாக்கப்பட்டது. மறையூர் அருகே ஒரு பெரிய வீட்டில் படப்பிடிப்பு நடத்தப்பட்டது.

## வெளியீடு
இப்படம் 2021 சனவரி முதல் நாளன்று தமிழகம் முழுவதும் திரையரங்குகளில் வெளியிடப்பட்டது.

## மேற்கோள்கள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2021 தமிழ்த் திரைப்படங்கள்
தேசிய கீதம் (திரைப்படம்)

**தேசிய கீதம்** (*Desiya Geetham*) என்பது  1998 ஆம் ஆண்டு அக்டோபர் மாதம் 19 ஆம் தேதியில் வெளியான இந்திய தமிழ் நாடகத் திரைப்படம் ஆகும். சேரன் இயக்கிய இப்படத்தை ஆர். சந்துரு, அபுதாஹிர், சதீஷ்குமார், ஜி. வி. சுரேஷ்குமார் ஆகியோர் இணைந்து தயாரித்தனர். இப்பபடம் வெளியீட்டின் போது சர்ச்சைகளை உருவாக்கியது  என்றாலும் நேர்மறையான விமர்சனங்களைப் பெற்றது. இந்த படம் 1998 தீபாவளி அன்று வெளியான படங்களில் ஒன்றாகும்.

## கதை
இந்த படம் ஒரு முதலமைச்சரையும் அவரது குடும்பத்தினரையும் கடத்தி ஒரு தொலைதூர கிராமத்திற்கு அழைத்துச் செல்வது பற்றியது. தமிழ்நாட்டில் அரசியல் அமைப்பை சரிசெய்ய புரட்சிகர வழிகளைத் தேடும் கிராமவாசி வேடத்தில் முரளி நடித்துள்ளார். நாட்டு மக்கள் எதிர்கொள்ளும் சிரமங்களை தலைவர்கள் புரிந்து கொள்ள வேண்டும் என்பதே கதையின் அடிப்படை ஆகும்.

## நடிகர்கள்

*முரளி பாண்டியனாக
*ரம்பா
*விஜயகுமார்
*நாகேஷ்
*நாசர்
*மணிவண்ணன் இந்தியனாக
*ரஞ்சித் கங்காவாக
*விஜயசாரதி
*ஆண்டவர்
*ஆனந்த் ராஜ் (நடிகர்)
*இராஜேஸ்வரி (பத்மாசிறீ) காவேரியாக
*சத்தியப்பிரியா
*நளினிகாந்த்
*சிசர் மனோகர் ரத்தினமாக
*கிரேன் மனோகர்
*மாஸ்டர் ஹரி
*நிர்மளா பெரியசாமி
*பி. ஸ்வேதா "என் கனவினை" பாடலில் சிறப்புத் தோற்றம்

## இசை
இப்படத்திற்கு இளையராஜா இசையமைத்ததார்.  பாடல் வரிகளை அறிவுமதி, பழனி பாரதி, வாசன் ஆகியோர் எழுதினர். பாடல்கள் நேர்மறையான விமர்சனங்களைப் பெற்றன.

* "லேடீஸ் ஸ்பெஷல்" - சுஜாதா
* "என் கணவனை" - ஹரிஹரன்
* "தேசியகீதம்" - கே. ஜே. யேசுதாஸ்
* "நான் வாக்கப்பட்டு" - சுஜாதா
* "மன்னனா பொறந்தவுக" - புஷ்பவனம் குப்புசாமி
* "அப்பன் வீட்டு" - புஷ்பவனம் குப்புசாமி
* "நண்பா நண்பா" - இளையராஜா
* "அனல் காந்தி" - இளையராஜா

## வணிகம்

* இந்த படம் திரையரங்குகளில், 200,000 அமெரிக்க டாலர் மதிப்புக்கு வசூலை ஈட்டியது.

## மேற்கோள்கள்

## வெளி இணைப்புகள்

* தேசீயாவில் தேசியா கீதம்
* 

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சேரன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பெய்டன் ரீட்

**பெய்டன் ரீட்** () என்பவர் அமெரிக்க நாட்டு திரைக்கதை ஆசிரியர், திரைப்படம் மற்றும் தொலைக்காட்சி இயக்குநர் ஆவார். இவர் பிரிங் இட் ஒன் (2000), டோவ்ன் வித் லவ் (2003), தி பிரேக் அப் (2006), யெஸ் மேன் (2008) மற்றும் மீநாயகன் திரைப்படமான ஆன்ட்-மேன் (2015) மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களை இயக்கியுள்ளார்.

## திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:திரைக்கதை ஆசிரியர்கள்
பகுப்பு:தொலைக்காட்சி இயக்குநர்கள்
இரவீந்திர பாரதி பல்கலைக்கழகம்

**இரவீந்திர பாரதி பல்கலைக்கழகம்** (**Rabindra Bharati University**)  இந்தியாவின் மேற்கு வங்காள மாநிலத் தலைநகரமான கொல்கத்தாவில் அமைந்துள்ளது. 1961-இல் இரவீந்திரநாத் தாகூரின் நூற்றாண்டு பிறந்த நாள் நினைவாக, இப்பல்கலைகழகம் 8 மே 1962 அன்று  நிறுவப்பட்டது. இது தாகூர் மாளிகை வளாகத்தில் அமைந்துள்ளது.

இப்பல்கலைக்கழகத்தில் கலை, நுண்கலை, காட்சிக் கலை, நிகழ்த்து கலை, சமூக அறிவியல் துறைகள் உள்ளது.

## படிப்புகள்
கலைப் பிரிவுகளில் சான்றிதழ், பட்டயப் படிப்புகள், இளநிலை பட்டப் படிப்புகள், முதுநிலை பட்டப் படிப்புகள், முனைவர் மற்றும் முது முனைவர் ஆய்வுப் படிப்புகள் இப்பல்கலைகழகத்தில் உள்ளது.

## மேற்கோள்கள்


## வெளி இணைப்புகள்
* இரவீந்திர பாரதி பல்கலைக்கழகத்தின் அதிகாரப்பூர்வ இணையதளம்

பகுப்பு:இந்தியப் பல்கலைக்கழகங்கள்
பகுப்பு:மேற்கு வங்காளத்தில் கல்வி
வீரண்ணா (திரைப்படம்)

**வீரண்ணா** (*Veeranna*) என்பது 2005 ஆம் ஆண்டு வெளியான இந்திய தமிழ் நாடகத் திரைப்படம் ஆகும்.  பி. கலாநிதி இயக்கிய இப்படத்தில் நெப்போலியன், அனாமிகா, பிரீத்தி வர்மா, ஷீலா ஆகியோர் முக்கிய வேடங்களில் நடித்துள்ளனர். பி. கலைமணி எழுதிய இந்த படத்திற்கு, சௌந்தரியன் இசை அமைத்தார். படமானது 2005 திசம்பர் 18  அன்று வெளியானது.

## கதை
மரியப்பன் ( நெப்போலியன் ) ராஜேஸ்வரியின் ( ஷீலா ) விசுவாசமிக்க ஊழியர். அதே சமயம் ராஜேஸ்வரி கிராம மக்களை பலவகைகளில் கொடுமைக்கு ஆளாக்குகிறார். மரியப்பனின் மகன் வீரண்ணா (நெப்போலியன்), ஒரு இராணுவ அதிகாரி, அவர் தனது கிராமத்திற்கு திரும்பி,  அமைதியாக வாழ விரும்புகிறான். அவனது உறவுப் பெண்ணான வெண்ணிலா அவனை நேசிக்கிறாள். ஒரு நாள், குழந்தைகள் ஆற்றின் தண்ணீரைக் குடிக்கும்போது, தொழிற்சாலை கழிவினால் அவர்கள் நோய்வாய்ப்படுகின்றனர். பொறுப்புள்ள குடிமகனாக, வீரண்ணா நிறுவனத்தின் உரிமையாளர் ராஜேஸ்வரி மீது புகார் அளிக்கிறார். இது தவிர, நிர்வாணமாக இருந்த ராஜேஸ்வரியின் மகள் ஐஸ்வர்யாவை (பிரீத்தி வர்மா) நீரில் மூழ்குவதிலிருந்து வீரண்ணா காப்பாற்றுகிறான். ராஜேஸ்வரி அவனை கிராமத்தை விட்டு வெளியேறும்படி கட்டளையிடுகிறார். ஆனால் வீரண்ணா அதற்கு மறுத்துவிடுகிறான். மேலும் அவன் ஐஸ்வர்யாவை மணக்கிறான். பின்னர் என்ன ஆகிறது என்பது கதையின் முக்கிய அம்சமாக அமைகிறது.

## நடிகர்கள்

*நெப்போலியன் மாரியப்பன் மற்றும் வீரண்ணா
*அனாமிகா வெண்ணிலாவாக
*பிரீத்தி வர்மா ஐஸ்வர்யாவாக
*ஷீலா (நடிகை) இராஜேஸ்வரியாக
*வடிவேலு (நடிகர்) பழனிசாமியாக
*மணிவண்ணன் அழகர்சாமியாக
*ஆர். சுந்தர்ராஜன்
*வெண்ணிற ஆடை மூர்த்தி பஞ்சுவாக
*பாண்டு
*பாலாஜி மந்திரமூர்த்தியாக
*வடிவுக்கரசி ஜானகியாக
*கிரேன் மனோகர்
*சிசர் மனோகர்
*வாசு (நகைச்சுவை நடிகர்)
*துரைராஜ்
*சிங்கமுத்து
*வி. கே. டி. பாலன்
*சார்லஸ்
*ஏ. அரிச்சந்திரன்
*அஞ்சலிதேவி
*பூர்வஜா
*பிரவீணா
*ஜான் பாபு விருந்தினர் தோற்றத்தில்

## இசை
இத் திரைப்படத்திற்கு பின்ண்ணி இசை, பாடல் இசை ஆகியவற்றை  திரைப்பட இசையமைப்பாளர் சவுந்தரியன் அமைத்தார். 2005 இல் வெளியான இசைப்பதிவில், முத்துலிங்கம், விவேகா எழுதிய ஐந்து  பாடல்கள் உள்ளன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
நசீம் பேகம்

**நசீம் பேகம்** (Naseem Begum) (24 பிப்ரவரி 1936 &ndash; 29 செப்டம்பர் 1971) ஒரு பிரபலமான மற்றும் நன்கு அறியப்பட்ட பாக்கித்தானிய திரைப்படப் பின்னணிப் பாடகர் ஆவார். 1950களின் இறுதியில் இவர் முக்கியத்துவம் பெற்றார். 1964 வாக்கில், இவர் நான்கு சந்தர்ப்பங்களில் மதிப்புமிக்க நிகர் விருதை வென்றார். இவர் பாக்கித்தானியத் திரைப்படத்துறையுலகில் தனக்கென  வெற்றிகரமான இடத்தை விரைவாக உருவாக்கினார். இவருக்கு 3 மகள்களும் 2 மகன்களும் இருந்தனர். எப்போதும் பசுமையான மற்றும் பிரபலமான பாடலான "அய் ரஹே ஹக் கே ஷாஹீதோ" என்ற பாடலைன் அசல் பாடகி ஆவார்.

## ஆரம்ப கால வாழ்க்கை
நசீம் பேகம் 1936 இல் பிரித்தானிய இந்தியாவின் அமிருதசரசு நகரில் பிறந்தார். புகழ்பெற்ற கசல் பாடகர் பரிதா கானூமின் மூத்த சகோதரியான பாடகர் முக்தார் பேகம் என்பவரிடமிருந்து தனது இசை பயிற்சியைப் பெற்றார்.

## தொழில்
இவரது முதல் படம், பின்னணி பாடகராக, இசை இயக்குநர் குலாம் அகமது சிஷ்டி இசையமைத்த *குடி குடா* (1956) என்ற படமாகும். 1958ஆம் ஆண்டில், இசையமைப்பாளர் மியான் ஷெஹார்யார் இவரது குரலால் பெரிதும் ஈர்க்கப்பட்டு தனது *பெகுனா* (1958) படத்தில் பாடுவதற்கான வாய்ப்பை வழங்கினார். இவர் "நைனான் மே ஜல் பார் ஆயே" பாடலுடன் வெற்றியைப் பெற்றார். இது 1950களில் மிகவும் பிரபலமான தடங்களில் ஒன்றாக மாறியது. பிரபல பின்னணிப் பாடகர் அகமது ருஷ்டியுடன் மறக்கமுடியாத பாடல்களை பாடியதன் மூலம் இவர் புகழ் பெற்றார்.

## தேசபக்திப் பாடல்கள்
நசீம் பேகம் பல தேசபக்தி பாடல்களையும் பாடியுள்ளார். 1965 இல் இது பாக்கித்தான் வானொலியில் ஒலிபரப்பப்பட்டது.  பாகிஸ்தான் பதிவு.

## இறப்பு
இவர் 1971 செப்டம்பர் 29 அன்று தனது 35 வயதில் லாகூரில் இறந்தார்.

## விருதுகள்

* சிறந்த பெண் பின்னணி பாடகருக்கான நிகர் விருது நான்கு முறை பெற்றுள்ளார். 1960, 1961, 1963 and 1964.

## மேற்கோள்கள்

பகுப்பு:1971 இறப்புகள்
பகுப்பு:1936 பிறப்புகள்
பகுப்பு:பாடகிகள்
பகுப்பு:பாக்கித்தானியர்கள்
ஜோத்ஸ்னா பட்

**ஜோத்ஸ்னா ஜோதி பட்** (Jyotsna Jyoti Bhatt) (6 மார்ச் 1940  11 சூலை 2020) இந்தியாவைச் சேர்ந்த மட்பாண்டக் கலைஞரும், குயவனுமாவார். இவர் முதலில் வதோதரா மகாராஜா சாயாஜிராவ் பல்கலைக்கழகத்தில் நாற்பது ஆண்டுகள் கற்பித்தார்.

## சுயசரிதை
ஜோத்ஸ்னா பட் 1940 மார்ச் 6 அன்று இந்தியாவின் குஜராத் மாநிலத்தின் கட்ச் மாவட்டத்தில் உள்ள மாண்டவியில் பிறந்தார். இவர் மும்பையில் சர் ஜே.ஜே கலைப்பள்ளியில் ஒரு வருடம் படித்தார். பின்னர் சங்கோ சௌதுரியின் கீழ் சிற்பக்கலையை படிக்க 1958இல் மகாராஜா சாயாஜிராவ் பல்கலைக்கழகத்தில் சேர்ந்தார். அங்கு மட்பாண்டங்களில் ஆர்வம் காட்டினார். 1960களின் நடுப்பகுதியில் அமெரிக்காவின் நியூயார்க் நகரத்தில் உள்ள புரூக்ளின் பெருநகரத்தில் உள்ள புரூக்ளின் அருங்காட்சியக கலைப் பள்ளியில் *ஜோலியன் ஹோஃப்ஸ்ட்*டின் கீழ் மட்பாண்டங்களைப் படித்தார். பின்னர், இவர் இந்தியாவுக்குத் திரும்பி வடோதராவில் குடியேறினார். 1972ஆம் ஆண்டில், மகாராஜா சாயாஜிராவ் பல்கலைக்கழகத்தின் நுண்கலை பீடத்தில் உள்ள சிற்பத்தின் சுட்டாங்கல் அரங்கத்தில் பேராசிரியராக சேர்ந்தார். அங்கு இவர் 40 ஆண்டுகள் பணியாற்றி, 2002 இல் மட்பாண்டத் துறையின் தலைவராக ஓய்வு பெற்றார்.

## பாணி
இவரது படைப்புகள் உலகம் முழுவதும் சேகரிக்கப்படுகின்றன. தனது நீண்ட தொழில் வாழ்க்கையில் இவர் *ஸ்டோன்வேர்* மற்றும் சுடுமண் பாண்டம் இரண்டிலும் பரிசோதனை செய்தார். தனது சுட்டாங்கல் பணிகளில், நீலத்துடன் பாசி பச்சை மற்றும் பிற இயற்கை வண்ணங்களுடன் இணைந்து மெருகூட்டல்களை விரும்பினார். இவர் தனது படைப்புகளில் நவீன மற்றும் பாரம்பரிய பாணிகளை இணைக்கும் கார மண்கள், உருவமற்ற அச்சுகள் மற்றும் பல்வேறு தாதுக்களை அடிக்கடி பயன்படுத்தினார். இவரது படைப்புகள் இயற்கையின் மீதான ஆர்வத்தை பிரதிபலித்தன. இவரது ஏராளமான படைப்புகள் பூனைகள், நாய்கள், பறவைகள், தாமரை மொட்டுகள், பொம்மைகள் மற்றும் தட்டுகளை சித்தரிக்கின்றன.

## சொந்த வாழ்க்கை
ஜோத்ஸ்னா பட் தனது கல்லூரி ஆண்டுகளில் ஜோதி பட் என்ற ஓவியரை சந்தித்தார். பின்னர் இவர்கள் திருமணம் செய்து கொண்டனர். இவர்கள் வதோதராவில் வசித்து வந்தனர்.  இவர்களுக்கு ஜெய் என்ற மகள் இருந்தாள். They had a daughter, Jaii.

## இறப்பு
பக்கவாதத்தால் பாதிக்கப்பட்ட இரண்டு நாட்களுக்குப் பிறகு, 2020 சூலை 11 அன்று ஜோத்ஸ்னா பட் இறந்தார். வதோதராவில் உள்ள வாடி வாடி தகனத்தில் தகனம் செய்யப்பட்டது.

## மேற்கோள்கள்

பகுப்பு:2020 இறப்புகள்
பகுப்பு:1940 பிறப்புகள்
ஆபஸ்தம்ப தர்மசூத்திரம்

***ஆபஸ்தம்ப தர்மசூத்திரம்*** பொ.ஊ.மு. முதல் ஆயிரமாண்டு முதல் தற்போது வரை இந்து சமயத்தில் பின்பற்றப்படும்  சமஸ்கிருத மொழியில் உள்ள  தர்மசாத்திர நூல்களில் ஒன்றாகும். இது கிருஷ்ண யசூர் வேதத்தின் தைத்திரியக் கிளையில் அமைந்த மூன்று தர்மசாத்திர நூல்களில் ஒன்றாகும். பிற தர்மசாத்திர நூல்கள் **பௌதயான தர்ம சூத்திரம்** மற்றும் **ஹிரண்யகேச தர்ம சாத்திர** நூல்கள் ஆகும்.

ஆபஸ்தம்ப தர்மசூத்திர நூலில் ஒரு பகுதியே **கௌதம தர்ம சூத்திரம்** ஆகும். ஆபஸ்தம்ப தர்மசூத்திரம், *ஆபஸ்தம்ப சிரௌதசூத்திரம்* மற்றும் *ஆபஸ்தம்ப கிரகாயசூத்திரம்* என இரண்டு பகுதிகளைக் கொண்டது. தர்ம சாத்திர நூல்களில், ஆபஸ்தம்ப சூத்திரம் தற்போதும் இந்துக்களின் சமயம்  மற்றும் திருமணச் சடங்குகளில் நடைமுறையில் உள்ளது.

கிருஷ்ண யஜூர் வேத சாகையைக் கொண்டு, ஆபஸ்தம்ப முனிவர் இந்த தர்மசூத்திர நூலை இயற்றியதால் இதற்கு ஆபஸ்தம்ப தர்ம சூத்திரம் எனப்பெயர் பெற்றது.  இரண்யகேசின் மாணவரான பௌதயானரின் மாணவரே ஆபஸ்தம்பர்  ஆவார். இந்த மூவரும் கிருஷ்ண யசூர் வேதத்தை மையமாகக் கொண்டு கல்பம் சூத்திரங்களை இயற்றினர்.

சிலர் இதன் காலம் பொ.ஊ.மு. 600 மற்றும் பொ.ஊ.மு. 300 ஆண்டுகளுக்கு இடைப்பட்ட காலம் என்றும், சிலர் பொ.ஊ. 450–350 க்கும் இடைப்பட்ட காலம் என்றும் கணித்துள்ளனர். 

## இதனையும் காண்க
* தர்மசாத்திரங்கள்
* மனுதரும சாத்திரம்

## மேற்கோள்கள்

### உசாத்துணை
*
* 
* 
* 
* 
*

## வெளி இணைப்புகள்
*  (discussion of his Sulbasutra)
* Apastamba Georg Bühler, Sacred Books of the East (1879), Volume 2
பகுப்பு:இந்து சமய நூல்கள்
பகுப்பு:சமசுகிருத நூல்கள்
இந்து தர்மசாத்திரங்கள்
கிறிஸ்டோப் பெக்

**ஜீன் கிறிஸ்டோப் பெக்** () என்பவர் கனடிய நாட்டு திரைப்படம் மற்றும் தொலைக்காட்சி இசையமைப்பாளர் ஆவார். இவர் தி ஹேங்கொவர் (2009), தி மப்பேட்ஸ் (2011), புரோசன் (2013), புரோசன் II (2019) மற்றும் மார்வெல் திரைப் பிரபஞ்ச மீநாயகன் படங்களான ஆன்ட்-மேன் (2015) மற்றும் ஆன்ட்-மேன் மற்றும் தி வாஸ்ப் (2018) போன்ற பல திரைப்படங்களுக்கு இசையமைத்துள்ளார்.

1998 ஆம் ஆண்டு பப்பி தி வாம்பயர் ஸ்லேயர் என்ற தொலைக்காட்சித் தொடருக்காக சிறந்த இசை அமைப்பிற்கான பிரைம் டைம் எம்மி விருதை வென்றுள்ளார். டிஸ்னி+ என்ற ஓடிடி தளத்திற்காக வாண்டாவிஷன் என்ற இணையத் தொடருக்கும் இசை அமைத்துள்ளார் என்பது குறிப்பிடத்தக்கது.

இவர் இதுவரைக்கும் ஒரு பிரைம் டைம் எம்மி மற்றும் அன்னி விருது போன்றவற்றை வென்றுள்ளார், மேலும் ஒரு பிரைம் டைம் எம்மி, இரண்டு அன்னி விருதுகள் மற்றும் ஒரு கிராமி விருதுக்கு பரிந்துரைக்கப்பட்டுள்ளார்.

## ஆரம்ப கால வாழ்க்கை
ஜீன் கிறிஸ்டோப் பெக் நவம்பர் 30, 1972 ஆம் ஆண்டில் கனடாவில்  மொண்ட்ரியால்வில் பிறந்தார். இவர் தனது ஐந்து வயதில் கின்னரப்பெட்டி பாடங்களை கற்க தொடங்கினார். பெக் கிரசண்ட் பள்ளியில் கின்னரப்பெட்டி, கிளபம், சாக்சபோன் மற்றும் விபுணவி ஆகியவற்றைப் பயின்றார், மேலும் பல மென்மையான 80 காதல் பாடல்களை எழுதியுள்ளார்.

## மேற்கோள்கள்

## வெளி இணைப்புகள்
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:கிராமி விருது வென்றவர்கள்
பகுப்பு:திரைப்பட இசையமைப்பாளர்கள்
பகுப்பு:இயங்குபட இசையமைப்பாளர்கள்
பகுப்பு:தொலைக்காட்சி இசையமைப்பாளர்கள்
வால்டன் கோகின்ஸ்

**வால்டன் சாண்டர்ஸ் கோகின்ஸ் ஜூனியர்.** () (பிறப்பு:நவம்பர் 10, 1971) என்பவர் அமெரிக்க நாட்டு நடிகர் ஆவார். இவர் தி சில்ட்  (2002-2018), ஜஸ்டிபைட் (2010-2015) போன்ற தொடர்களிலும் லிங்கன் (2012), சாங்கோ அன்செயின்டு (2012), மேஸ் ரன்னர்: தி டெத் கியூர் (2014) போன்ற பல திரைப்படங்களிலும் நடித்ததன் மூலம் அறியப்படும் நடிகர் ஆவார்.

2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் 'சோனி புர்ச்' என்ற கதாபாத்திரத்தில் நடித்துள்ளார். 2001 ஆம் ஆண்டு 'தி அக்கவுன்டன்ட்' என்ற குறும்படத்தில் நடித்ததற்காக சிறந்த குறுந்திரைப்படத்திற்கான அகாதமி விருதை வென்றுள்ளார்.

## மேற்கோள்கள்

## வெளி இணைப்புகள்
* 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்க நிகழ்பட விளையாட்டு நடிகர்கள்
தீண்ட தீண்ட

**தீண்ட தீண்ட** (*Theenda Theenda*) என்பது 2006ஆம் ஆண்டு வெளியான இந்திய தமிழ் நாடகத் திரைப்படம். ஆகும்.  ஏ. பி முகன் இயக்கிய இப்படத்தில் புதுமுகம் சிவாசன், வினோத், பிரீத்தி வர்மா, புதுமுகம் ஷிரவ்யா ஆகியோர் முக்கிய வேடங்களில் நடித்துள்ளனர். மேலும் இதில் ராஜேஷ், விஜயன், சேது விநாயகம், குமரிமுத்து, வடிவுக்கரசி, ஜெமினி ராஜேஸ்வரி, பிரியங்கா, கௌதமி வேம்புநாதன் ஆகியோர் துணை வேடங்களில் நடித்துள்ளனர். ஏ. எஸ். மேரிசன் தயாரித்த இப்படத்திற்கு சங்கர் கணேஷ் இசை அமைத்துள்ளார். படமானது 2006 ஏப்ரல் 7 அன்று வெளியானது.

## நடிகர்கள்

*சிவாசன் அழகேசனாக 
*வினோத் வினோத்தாக
*பிரீத்தி வர்மா வள்ளியாக
*ஷிர்வ்யா தெய்வாணையாக
*ராஜேஷ் பரமசிவமாக
*விஜயன் கிராமத் தலைவராக
*சேது விநாயகம் இராமசாமியாக
*குமரிமுத்து கிராமத்து மனிதராக
*வடிவுக்கரசி பொன்னாத்தாவாக
*ஜெமினி ராஜேஸ்வரி தெய்வானையின் பாட்டியாக
*பிரியங்கா மரிக்கொழுந்தாக
*கோதமி வேம்புநாதன் தெய்வாணையின் தாயாக
*இராணி
*சிசர் மனோகர் தார்ரோடாக
*கிரேன் மனோகர் புளிமூட்டையாக
*எம். பி. பவுல் பெல்லாக
*வெள்ளை சுப்பையா கிராமத்து மனிதராக
*மாஸ்டர் உதயராஜ் வாண்டுவாக
*பிராங்க் கோத்தாஸ்
*முனிராஜ்
*காளை
*மூணார் ரமேஷ்
*உடுமலை ராயல் கார்த்திக்
*வண்டார்குழலி சுமிதா சிறப்புத் தோற்றத்தில்
*ரிஷா சிறப்புத் தோற்றத்தில்

## தயாரிப்பு
மேரிசன் பிலிம்ஸ் பதாகையின் கீழ் தயாரிக்கபட்ட *தீண்ட தீண்ட* படத்தின் வழியாக ஏ. பி முகன் இயக்குநராக அறிமுகமானார். புது முகங்களான சிவாசன் மற்றும் பதினைந்து வயதான ஷர்வ்யா (கவிதா), வினோத், ப்ரீத்தி வர்மா ஆகியோர் முக்கிய வேடங்களில் நடிக்க தேர்வு செய்யப்பட்டனர்.

## இசை
திரைப்பட பின்ண்ணி இசை, பாடல் இசை ஆகியவற்றை இசையமைப்பாளர் சங்கர் கணேஷ் அமைத்தார். 2006 இல் வெளியிடப்பட்ட இந்த படத்தின் இசைப்பதிவில், தமிழ்நாதன், கோபால் தாசன், ஏ. பி. முகன் ஆகியோரால் எழுதப்பட்ட 6 பாடல்கள் உள்ளன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2006 தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
செக் தங்க பழுப்புப்புள்ளி கோழி

**செக் தங்க பழுப்புப்புள்ளி கோழி** (*Czech Gold Brindled Hen*)(), என்பது போஹேமியாவில் தோன்றிய கோழியினமாகும். இக்கோழி குறித்த முதல் குறிப்பு 1205ஆம் ஆண்டு முதல் கிடைக்கின்றன. டென்மார்க்கின் வால்டெமர் II, செக் இளவரசியான போஹேமியாவின் டாக்மருடன் திருமணம் செய்துகொண்ட போது இக்கோழி மந்தை ஒன்று திருமணப் பரிசாக வழங்கப்பட்டது. இப்போது இது அழிவிற்குள்ளான இனமாக உள்ளது.

## விளக்கம்
இக்கோழிகள் பெரும்பாலும் தங்க நிறத்தில் மட்டுமே காணப்படும். சேவலின் கழுத்தில் தங்க இறகுகள் இருக்கும். பின்புறத்தில் உள்ள இறகுகள் பழுப்பு முதல் தங்க-சிவப்பு நிறமாக இருக்கும். இறக்கையில் உள்ள இறகுகள் பச்சை கண்ணாடியுடன் பழுப்பு நிறத்தில் உள்ளன. வால் கருப்பு நிறமுடையது. மார்பகமானது கருப்புடன் கத்திரி தங்க நிறப் புள்ளிகளை உடையது. அலகானது மஞ்சள் முனையுடன் ஸ்லேட் முதல் அடர் பழுப்பு நிறத்துடன் இருக்கும். கோழிகள் முற்றிலும் வெளிர் பழுப்பு தங்கம் புள்ளிகளுடையன. தலையில் ஒற்றை சிவப்பு சீப்பு உள்ளது. கால்கள் ஸ்லேட் நீல நிறமுடையன. கோழிகள் 55-60 கிராம் எடையுடைய முட்டைகளை ஆண்டு ஒன்றுக்கு 160 முட்டைகளை உற்பத்தி செய்கின்றன. குஞ்சுகள் வெளிர் பழுப்பு நிறத்தில் காணப்படும்.

## மேற்கோள்கள்

பகுப்பு:கோழி இனங்கள்
கேள்விக்குறி (திரைப்படம்)

**கேள்விக்குறி** (*Kelvikuri*) என்பது  2007 ஆம் ஆண்டு வெளியான இந்திய தமிழ் பரபரப்புத் திரைப்படம் ஆகும்.  ஜெய்லானி இயக்கிய இப்படத்தில் ஜெயலானி, சோனா ஹைடன், பிரீத்தி வர்மா ஆகியோர் முக்கிய கதாபாத்திரங்களில் நடித்துள்ளனர். மேலும் இதில் கரிகலன், சிசர் மனோகர், சம்பத் ராம், முதல்வன் மகேந்திரன், விஜி ஆகியோர் துணை வேடங்களில் நடித்துள்ளனர். இந்த படத்திற்கு ஜி. சத்ய பிரசாத் இசை அமைத்துள்ளளார். படமானது 30 நவம்பர் 2007 அன்று வெளியானது.

## நடிகர்கள்

*ஜெய்லானி பாலாவாக
*சோனா ஹைடன் திவ்யாவாக
*பிரீத்தி வர்மா மாயாவாக
*கரிகாலன் ஏசி கரிகாலனாக
*சிசர் மனோகர் கஞ்சா சாமியாக
*சம்பத் ராம் காவல் ஆய்வாளர் இராஜேந்திரனாக
* முதல்வன் மகேந்திரன் ஆணையாளர் திருநாவக்கரசாக
*விஜி சாலினியாக
*சேத் கோவிந்தன் கோவிந்தனாக
*ராஜி காவல் துணை ஆய்வாளர் பானுமதியாக
*சிட்டிசன் சிவகுமார் திருநாவுக்கரசுவின் தந்தையாக
*வின்செண்ட் ஆல்பார்ட் டாக்டர் நாராயணமூர்த்தியாக
*மதுரை ஜோசப் காவலர் பரமசிவமாக
*பாஸ்கர் காவலர் சேதுராமனாக
*கோகுல்ராஜ் அமைச்சசராக
*பரதீப் குமார் தலைமைக் காவலர் ராஜுவாக
*கிரிஜா பெண் காவலராக

## தயாரிப்பு
ஐக்கிய இராச்சியத்தில் பணிபுரிந்த ஜெய்லானி, கேள்விகுறி படத்தின் மூலம் இயக்குநராக அறிமுகமானார். இப்படத்தை  அவர் *கே. மணிகண்டனுடன்* இணைந்து தயாரித்தார்.

படத்தில் ஜெய்லானி முக்கியக் கதாபாத்திரத்தில் நடித்தார், நடிகை சோனா ஹைடன் கதாநாயகியாக அறிமுகமானார். பிரீத்தி வர்மா இரண்டாவது கதாநாயகியாக தேர்வு செய்யப்பட்டார்.

இப்படம் 12 நாட்களில்  படமாக்கப்பட்டது.

## இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் ஜி. சத்ய பிரசாத் அமைத்தார். இசைப்பதிவில் இரண்டு பாடல்கள் உள்ளன.

## வெளியீடு
இந்த படம் 30 நவம்பர் 2007 அன்று  நான்கு படங்களுடன் வெளியிடப்பட்டது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2007 தமிழ்த் திரைப்படங்கள்
ஆர். பாலு

**ஆர்.பாலு** (R. Balu) ஒரு இந்தியத் திரைப்பட இயக்குநரும், திரைக்கதை எழுத்தாளரும் ஆவார். இவர் தமிழ் படங்களில் பணியாற்றியுள்ளார். 1997இல் இவர், காலமெல்லாம் காதல் வாழ்க என்ற படத்தின் மூலம் இயக்குநராக அறிமுகமானார். இப்படத்தில் நடிகர் முரளி, கௌசல்யா ஆகிய இருவரும் முன்னனி வேடத்தில் நடித்திருந்தனர்.

## தொழில்
இயக்குநர் அகத்தியனின் காதல் கோட்டை (1996) வெளியானதைத் தொடர்ந்து, பாலு, "உன் நினைவாக" என்ற தனது கதையை இயக்குநர் அகத்தியன் திருடியதாகக் கூறினார். பாலுவை சமாதானப்படுத்த, தயாரிப்பாளர் சிவசக்தி பாண்டியன் தனது தயாரிப்பு நிறுவனத்தில் ஒரு படத்தை இயக்கும் வாய்ப்பை வழங்கினார். பாலு பின்னர் "காலமெல்லாம் காதல் வாழ்க" (1997)  படத்தில் இயக்குநராக அறிமுகமானார். தனது முதல் முயற்சிக்கு பரந்த வரவேற்பைப் பெற்றார்.

"இது போன்ற நகைச்சுவைத் திரைப்படத்தை பார்த்தே வெகுநாளாகிறது என்றும், சராசரிக்கும் மேலான நல்ல இசையையும், வெகு துல்லியமான ஒளிப்பதிவையும் இதில் நாம் காணலாம்" என இந்தோலிங்க்.காம் என்ற வலைத்தளம் விமர்சனம் செய்தது." பின்னர், இவர் "செம" என்ற பெயரில் ஒரு படத்திலும், பின்னர் விக்னேஷ் மற்றும் சாலினி இருவரும் நடிக்க "காதல் பிரார்த்தனை" என்ற படத்தையும் அறிவித்தார். ஆனால் இரு படங்களும் உருவாகவில்லை. இவரது முதல் வெற்றிப்படத்தின் தயாரிப்பாளர், நடிகர்களுடன் சேர்ந்து "உன்னுடன்" (1998) என்ற பெயரில் ஒரு படம் வெளிவந்தது. இருப்பினும், இவர்களின் கூட்டனியில் வெளியான முந்தைய முயற்சியுடன் ஒப்பிடும்போது இந்த படம் குறைந்த அளவே வெற்றி பெற்றது. மேலும் சராசரி விமர்சனங்களையே பெற்றது. 1998 ஆம் ஆண்டில், தயாரிப்பாளர் இராமநாதனுக்காக "நியூ இயர்" என்ற ஓர் இந்தித் திரைப்படத்துக்கு கதை எழுதத் தொடங்கினார், ஆனால் தயாரிப்புக் குழுவால் திட்டமிட்டிருந்த அப்போதைய அறிமுகமான அபிஷேக் பச்சன், கஜோல் அல்லது மனிஷா கொய்ராலா ஆகியோரை நடிக்க ஒப்பந்தம் செய்ய முடியாததால் இந்த முயற்சி வெற்றி பெறவில்லை.

இவரது அடுத்த படம் "அன்பே உன் வசம்" (2003), இதில் புதுமுகங்களான அஸ்வின் மற்றும் ரதி ஆகியோர் நடித்திருந்தனர். இதுவும் தோல்வியையேச் சந்தித்தது. இந்தப் படம் இந்தியா மற்றும் மொரிசியசு முழுவதும் படமாக்கப்பட்டது. மேலும் ஒரே வளாகத்தை அடிப்படையாகக் கொண்ட காதல் கதையாக இருந்தது. 2004 ஆம் ஆண்டில், *பாஸ்போர்ட்* என்ற தலைப்பில் புதியவர்களைக் கொண்ட ஒரு புதிய திரைப்படத்தை இயக்கத் தொடங்கினார். இது கடவுச்சீட்டைப் பெற முயற்சிப்பதில் உள்ளூர் மக்கள் சந்திக்கும் கஷ்டத்தை  வெளிப்படுத்தியது. இருப்பினும், படம் ஆரம்பகட்ட முயற்சிக்கு அப்பால் செயல்படத் தவறியது. இறுதியில் வெளியிடப்படவில்லை.

பின்னர் காட்சி தகவல்தொடர்புகள் பற்றிய வகுப்புகளை வழங்கும் விரிவுரையாளராக பணியாற்றினார். அதே நேரத்தில் திரைப்படத் திட்டங்களிலும் தொடர்ந்து பணியாற்றினார். 2007 ஆம் ஆண்டில், இவர் நடிகை மோனிகா முன்னணி கதாபாத்திரத்தில் நடித்த *டேட்டிங் வித் மோனிகா* என்ற திரைப்படத்தில் பணிபுரிந்தார். இப்படமும் வெளிவரவில்லை. 2010 ஆம் ஆண்டில் ஆனந்த கண்ணன், மனோச்சித்ரா மற்றும் விவேக் ஆகியோரைக் கொண்ட "இத்தனை நாளாய் எங்கிருந்தாய்" என்ற மற்றொரு திட்டத்தில் இவர் பணியாற்றி வந்தார். இருப்பினும் இந்த படம் இன்னும் திரையரங்குக்கு வரவில்லை.

## மேற்கோள்கள்

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்